Alauddin Khilji अलाउदीन खिलजी के मेवाड़ ,रणथम्भोर और गुजरात के युद्ध अभियानों के चलते उत्तरी भारत के दुसरे राजाओ में एक डर सा छा गया था | लेकिन मालवा के महलक देव ने अलाउदीन को इतनी आसानी से अपना साम्राज्य देने से मना कर दिया | उसने 20000 घुड़सवारो और 90000 पैदल सैनको की फ़ौज को अलाउदीन की फ़ौज के सामने लाकर खड़ा कर दिया | उसकी सेना का सेनापति हरनाद कोका था और दुसरी तरफ अलाउदीन खिलजी का सेनापति आइनमुल्क मुल्तानी था जो 1,60,000 मुस्लिम सैनिको के साथ युद्ध के लिए तैयार था | इस खूनी संग्राम में हरनन कोका की हत्या कर दी गयी और उसकी सेना पीछे हट गयी | आइनमुल्क मुल्तानी को अपनी इस शानदार विजय के लिए मालवा का शासक नियुक्त कर दिया गया |